

Lučka uprava Ploče

NATJEČAJNA DOKUMENTACIJA ZA DAVANJE KONCESIJE ZA OPREMANJE I GOSPODARSKO KORIŠTENJE PROSTORA U ULAZNOM TERMINALU LUKE PLOČE (K.Č. 2173/1 K.O. PLOČE) U SVRHU OBAVLJANJA UGOSTITELJSKIH DJELATNOSTI USLUŽIVANJA JELA, PIĆA I NAPITAKA TE PRUŽANJA USLUGE SAMOPOSLUŽNOG PRANJA RUBLJA

Ploče, prosinac 2020.

**1. Opće informacije o davatelju koncesije**

Lučka uprava Ploče

Trg kralja Tomislava 21

20340 Ploče

OIB: 98749709951

MBS: 060048258

Telefon: 020/414-530

Fax: 020/670-271

Internet adresa: [www.ppa.hr](http://www.ppa.hr)

E-mail adresa: [ppa@ppa.hr](mailto:ppa@ppa.hr)

Vrsta koncesije: koncesija za gospodarsko korištenje općeg ili drugog dobra (čl. 1. st. 3. t. 1. Zakona o koncesijama), koncesija za obavljanje lučkih djelatnosti, koja zahtjeva korištenje postojećih i/ili gradnju novih građevina i drugih objekata podgradnje i nadgradnje na lučkom području (čl. 66. st.5. t. 3. Zakona o pomorskom dobru i morskim lukama).

**2. Razlozi za objavu javnog prikupljanja ponuda**

Lučka uprava Ploče izgradila je Ulazni terminal luke Ploče, za koji je i dobila uporabnu dozvolu u travnju 2019. godine. U svrhu unapređenja poslovanja cjelokupne lučke zajednice, u sklopu Ulaznog terminala predviđeni su uredi Carinske uprave, Granične policije, Lučke uprave, uredi namijenjeni za otpremnike, pomorske agente i ostale koncesionare, kao i razne popratne djelatnosti, kao što su ugostiteljske djelatnosti, mjenjačnica i sl.

Budući da se u sklopu Ulaznog terminala luke Ploče nalazi i vanjski parking za vozila koja ulaze u luku, u svrhu omogućavanja dodatnog sadržaja za vozače, posjetitelje, kao same djelatnike lučke zajednice planira se davanje koncesije za opremanje i gospodarsko korištenje prostora u Ulaznom terminalu luke Ploče (k.č. 2173/1 k.o. Ploče) u svrhu obavljanja ugostiteljskih djelatnosti usluživanja jela, pića i napitaka te pružanja usluge samoposlužnog pranja rublja.

**3. Pravni okvir odnosa Lučke uprave Ploče i najboljeg ponuđača**

Zakon o pomorskom dobru i morskim lukama (NN 158/03, 100/04, 141/06, 38/09, 123/11, 56/16, 89/19) definira da se pravo na obavljanje lučkih djelatnosti, korištenje postojeće podgradnje i nadgradnje te gradnja novih građevina i drugih objekata nadgradnje i podgradnje stječe na temelju koncesije.

Lučka uprava Ploče će najpovoljnijem ponuđaču na ovom javnom prikupljanju ponuda dati koncesiju za opremanje i gospodarsko korištenje prostora u Ulaznom terminalu luke Ploče (k.č. 2173/1 k.o. Ploče) u svrhu obavljanja ugostiteljskih djelatnosti usluživanja jela, pića i napitaka te pružanja usluge samoposlužnog pranja rublja, u ukupnoj površini od 270,75 m², i to na period od 7 (sedam) godina, imajući u vidu da procjene očekivanih prihoda i rashoda tijekom ovog perioda ukazuju na održivost koncesije.

Lučka uprava Ploče i najpovoljniji ponuđač po ocjeni stručnog povjerenstva i Odluci Upravnog vijeća Lučke uprave Ploče sklopiti će Ugovore o koncesiji, kojim će se definirati sva međusobna prava i obveze ugovornih stranaka (davatelja i ovlaštenika koncesije), uključujući visinu koncesijske naknade.

Procijenjena vrijednost koncesije iznosi 520.000,00 kn.

**4. Uvjeti koje trebaju ispunjavati ponuđači**

Po članku 17. Zakona o pomorskom dobru i morskim lukama (NN 158/03, 100/04, 141/06, 38/09, 123/11, 56/16), za dobivanje koncesije za gospodarsko korištenje pomorskog dobra, pravna i fizička osoba mora ispunjavati sljedeće uvjete:

1. da je registrirana za obavljanje gospodarske djelatnosti za koju traži koncesiju,

2. da raspolaže odgovarajućim tehničkim, stručnim i organizacijskim sposobnostima za ostvarenje koncesije,

3. da su do sada podmirene sve obveze iz ranijih koncesija (ukoliko ih je bilo),

4. da do sada nije oduzimana koncesija iz članka 30. navedenog Zakona.

Ponuditelj je dužan ispoštovati minimalne uvjete sadržane u Odluci o javnom prikupljanju ponuda, prije svega u pogledu minimalne naknade za koncesiju, roka na koji se daje koncesija i sadržaja ponude.

**Početni iznos mjesečne stalne koncesijske naknade utvrđuje se u iznosu od najmanje 2,50 €/m2 tlocrtne površine prostora** (protuvrijednost u kunama prema srednjem tečaju HNB)**.**

**Početni iznos promjenjive koncesijske naknade utvrđuje se u visini od najmanje 3% od prihoda ostvarenih obavljanjem koncesioniranih djelatnosti na području koncesije.**

**Ocjenjivanje ponuda obavlja se prema kriteriju najviše ponuđene stalne i promjenjive koncesijske naknade. U slučaju jednake ponude, prednost će imati ponuditelj koji je prije dostavio valjanu ponudu.**

Za koncesiju se plaća godišnja naknada. Za početnu i godinu u kojoj koncesija ističe koncesijska naknada plaća se razmjerno mjesecima korištenja. Stalni dio naknade za koncesiju plaća se do 31. siječnja za tekuću godinu. Promjenjivi dio naknade za koncesiju plaća se do kraja mjeseca za prethodno tromjesečje.

Koncesija se daje na rok od 7 godina.

**5. Sadržaj ponude**

Ponuda na javno prikupljanje ponuda dostavlja se u pisanom obliku.

Sukladno članku 18. Uredbe o postupku davanja koncesije na pomorskom dobru (NN 23/04, 101/04, 39/06, 125/10, 102/11, 83/12), **ponuda obavezno sadrži dokumente u izvornom obliku, i to**:

1. **Dokaze o sposobnosti ponuditelja**:

* izvadak iz sudskog registra trgovačkog suda ili izvadak iz obrtnog registra s upisanom djelatnošću za koju se traži koncesija, ne stariji od 30 dana računajući od dana početka postupka davanja koncesije;
* račun dobiti i gubitka i bilancu za prošlu godinu, odnosno prijavu poreza na dohodak s uključenim pregledom primitaka i izdataka i popisom dugotrajne imovine za protekle dvije godine (osim za novoosnovana društva i obrte) sve ovjereno od nadležne Porezne uprave;
* podatke o bonitetu (BON 1) osim za obrte obveznike poreza na dohodak i novoosnovana društva i obrte;
* podatke o solventnosti (BON 2 – za glavni račun ponuditelja) i potvrdu nadležne porezne uprave o plaćenim dospjelim obvezama temeljem javnih davanja, sve ne starije od 30 dana računajući od dana početka postupka davanja koncesije.

Ponuditelj se smatra nesposobnim, iako je dostavio svu potrebnu dokumentaciju, ukoliko na BON 2 obrascu ima evidentirano više od 15 dana neprekinute blokade glavnog računa u posljednjih šest mjeseci.

* Potvrdu nadležne Porezne uprave o plaćenim dospjelim obvezama temeljem javnih davanja, ne stariju od 30 dana računajući od dana početka postupka davanja koncesije.

Ponuditelj se smatra nesposobnim, iako je dostavio svu potrebnu dokumentaciju, ukoliko ima nepodmirenih dospjelih obveza temeljem javnih davanja (poreznih obveza i/ili doprinosa za mirovinsko i zdravstveno osiguranje, osim ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* JOPPD obrazac za mjesec koji prethodi davanju ponude;
* izjavu ponuditelja ili odgovarajuću potvrdu kojom dokazuje da nije pokrenut stečajni postupak, odnosno predstečajni postupak, da se ne nalazi u postupku likvidacije, odnosno da nije u postupku obustavljanja poslovnih djelatnosti;
* izjavu da ponuditelj raspolaže odgovarajućim tehničkim, stručnim i organizacijskim sposobnostima za ostvarenje koncesije,
* izjavu da li je ponuditelj ispunio sve obveze iz drugih koncesija ako ih ima ili ih je imao;
* izjavu da ponuditelju ili osobi ovlaštenoj za zastupanje nije izrečena pravomoćna osuđujuća presuda za jedno ili više kaznenih djela iz područja gospodarskog kriminaliteta;
* izjavu da li je ponuditelju do sada oduzeta koncesija sukladno članku 30. Zakona o pomorskom dobru i morskim lukama.
* Izjavu da za ponuditelja ili za osobe ovlaštene za zastupanje ne postoje razlozi isključenja iz postupka davanja koncesije propisani člankom 24. Zakona o koncesijama (NN 67/17).

2. **Ponuđeni iznos koncesijske naknade**

U ponudbenom listu (Prilog 1. Obrazac Ponudbenog lista) kojeg potpisuje osoba ovlaštena za zastupanje ponuditelja, ponuditelj treba naznačiti ponuđeni iznos stalnog i postotak promjenjivog dijela koncesijske naknade te ukupan iznos ponuđene naknade za koncesiju za cijelo vrijeme trajanja ugovora o koncesiji.

Iznos ponuđene naknade za koncesiju (ukupan) mora biti iskazan kao jedinični zbroj u kunama ponuđenog stalnog i promjenjivog dijela naknade za koncesiju za cijelo vrijeme trajanja ugovora o koncesiji.

Svi iznosi navedeni u ponudi moraju biti naznačeni u kunama (HRK).

3. **Studiju gospodarske opravdanosti gospodarskog korištenja pomorskog dobra koja mora sadržavati sljedeće podatke:**

- Iznos planirane ukupne investicije;

- Izvori financiranja investicija (vlastiti izvori, krediti);

- Procjenu rentabilnosti projekta (prihodi-rashodi);

- Broj planiranih novootvorenih radnih mjesta;

- Iskustvo ponuditelja u obavljanju djelatnosti za koju se traži koncesija;

- Izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije;

4. **Jamstvo za ozbiljnost ponude u visini od 10.000,00 kn kao bitni sastojak ponude. Jamstvo može biti uplaćeno na žiro račun davatelja koncesije ili garancija poslovne banke, s rokom važenja od 6 mjeseci.**

Krajnji rok za predaju ponuda je 30 dana od objave u Elektronskom oglasniku javne nabave. Ponude će biti otvorene od strane povjerenstva dana po isteku roka za predaju ponuda u prostorijama Lučke uprave Ploče. Davatelj koncesije zadržava pravo neprihvaćanja bilo koje od pristiglih ponuda.

Koncesija se daje na rok od 7 godina, računajući od dana sklapanja ugovora.

Sve druge potrebne informacije mogu se dobiti na telefon 020/414-530 ili na e-mail adresu: [ppa@ppa.hr](mailto:ppa@ppa.hr).

**6. Lokacija predmeta koncesije i tehničke značajke**

Ulazni terminal luke Ploče nalazi se na k.č. 2173/1 k.o. Ploče, na samom ulazu u luku Ploče s autoceste A1. Prostor u kojem će se obavljati predmetne ugostiteljske djelatnosti usluživanja jela, pića i napitaka te pružanja usluge samoposlužnog pranja rublja nalazi se na zapadnom krilu Ulaznog terminala i sastoji se od više prostorija ukupne površine 270,75 m².

Na području koncesije najpovoljniji ponuditelj je ovlašten obavljati sljedeće djelatnosti:

- ugostiteljske djelatnosti usluživanja jela, pića i napitaka;

- pružanje usluge samoposlužnog pranja rublja;

- pružanje usluge korištenja tuševa.

Prostor unutar zgrade je ukupne površine od 189,70 m², a sastoji se od nekoliko zasebnih cjelina:

* Caffe bar – 55,60 m²,
* Prostor za osoblje – 4,60 m²,
* Spremište – 4,35 m²,
* Čajna kuhinja – 15,90 m²,
* Hodnik – 26,30 m²,
* Vjetrobran – 6,55 m²,
* Praonica rublja – 15,65 m²,
* 2xWC – 11,40 m²,
* 4xKupaonica – 22,80 m²,
* Pretprostor WC-a – 11,35 m²,
* Prostor čistačice – 10,40 m²,
* Prostor za sefove – 4,80 m².

Podovi su obloženi keramičkim pločicama, osim u hodniku, koji je obložen kamenom, i prostorom sefova, gdje se nalazi parket.

Sve instalacije su unaprijed instalirane, a najpovoljniji ponuditelj je dužan nabaviti i ugraditi svu opremu koja je nužna za obavljanje predviđene djelatnosti. Također, najpovoljniji ponuditelj je ovlašten naplaćivati korištenje tuševa i uslugu samoposlužnog pranja rublja sukladno Odluci o najvišem iznosu naknada za pružene usluge korisnicima u luci Ploče, koju objavljuje Lučka uprava Ploče.

Osim prostora unutar zgrade, u koncesiju se daje i vanjski dio objekta, ukupne površine 81,05 m², kojeg čine:

* Gornja terasa – 27,15 m²,
* Donja terasa – 53,90 m².

Najpovoljniji ponuditelj je ovlašten postaviti stolove i stolice na vanjski dio objekta te na istome obavljati koncesioniranu djelatnost.

Najpovoljniji ponuditelj dužan je osigurati minimalno radno vrijeme od ponedjeljka do petka od 06:00 – 15:00 sati.

**7.** **Rok valjanosti ponude**

Rok valjanosti ponude je šezdeset (60) dana od krajnjeg roka za dostavu ponude. Ponuda je obvezujuća za ponuditelja koji ju je dostavio do isteka roka valjanosti ponude. Na zahtjev davatelja koncesije ponuditelj može produžiti rok valjanosti svoje ponude.

**8. Rok za dostavu ponude**

**Krajnji rok za dostavu ponude je 20.01.2021. godine do 12:00 sati.**

Ponude se mogu dostaviti osobno na urudžbeni zapisnik Lučke uprave Ploče (zgrada Ulaznog terminala luke Ploče) ili poslati na adresu LUČKA UPRAVA PLOČE, Trg kralja Tomislava 21, 20340 Ploče sa naznakom „natječaj za davanje koncesije za opremanje i gospodarsko korištenje prostora na UT luke Ploče (k.č. 2173/1 k.o. Ploče)“- ne otvaraj.

U roku za dostavu ponude, ponuditelj može izmijeniti svoju ponudu, nadopuniti je ili od nje odustati. Nakon isteka roka za dostavu, ponuda se ne smije mijenjati.

Ponude pristigle nakon roka za dostavu ponude neotvorene se vraćaju pošiljatelju.

**9. Otvaranje ponuda**

**Ponude će biti otvorene od strane stručnog povjerenstva za koncesije 20.01.2021. godine sa početkom u 12:00 sati u prostorijama Lučke uprave Ploče (zgrada Ulaznog terminala na adresi Glavna lučka cesta Ploče).**

Pravo sudjelovanja na otvaranju ponuda imaju ovlašteni predstavnici ponuditelja i stručno povjerenstvo za koncesije.

O postupku javnog otvaranja ponuda vodi se zapisnik, koji se bez odgode uručuje svim ovlaštenim predstavnicima ponuditelja nazočnima na otvaranju ponuda, a ostalim ponuditeljima na pisani zahtjev.

**10. Kriterij za odabir najpovoljnije ponude**

Najpovoljniji ponuditelj će biti odabran temeljem kriterija **najviše ponuđene koncesijske naknade**. Ako su dvije ili više urednih ponuda jednako rangirane prema kriteriju za odabir najpovoljnije ponude, davatelj koncesije odabrat će ponudu koja je zaprimljena ranije.

Ocjena ponuda obavlja se prema sljedećim kriterijima:

1. Ponuđena visina stalnog dijela koncesijske naknade 50%
2. Ponuđena visina promjenjivog dijela koncesijske naknade 50'%

50% X ponuđeni iznos stalnog dijela koncesijske naknade

1. Koef. stal. konc. = –––––––––––––––––––––––––––––––––––––––––––––––--------------------------------------

najviši ponuđeni iznos stal. konc. naknade

50% X ponuđeni iznos promjenjivog dijela koncesijske naknade

b) Koef. promjenj. konc. = –––––––––––––––––––––––––––––––––––––––––––––––––––------------------------------------------

najviši ponuđeni iznos promjenjivog dijela koncesijske naknade

Svaki element ponude vrednuje se zasebno, a zbroj ukupne ocjene po kriterijima ne može iznositi više od 1,000.

**11. Pregled i ocjena ponuda**

Nakon otvaranja ponuda stručno povjerenstvo za koncesiju izvršit će pregled i ocjenu ponuda na temelju uvjeta i kriterija iz dokumentacije za nadmetanje.

O pregledu i ocjeni ponuda sastavlja se zapisnik, koji se dostavlja zajedno s odlukom o davanju koncesije ili odlukom o poništenju postupka davanja koncesije.

Davatelj koncesije odbit će neuredne ponude.

U postupku pregleda i ocjene ponuda sve do donošenja odluke o davanju koncesije odnosno odluke o poništenju postupka davanja koncesije, davatelj koncesije može u primjerenom roku koji ne smije biti kraći od pet niti duži od deset dana pozvati ponuditelje da pisano pojasne ili dopune urednu ponudu.

Pojašnjenje ili dopuna ponuda smije se odnositi samo na nejasnoće, manje nedostatke ili pogreške koje su uklonjive te ne smije rezultirati izmjenom ponude ili dostavljenih dokumenata, nego samo dopunu ili pojašnjenje već dostavljenih dokumenata.

Ako ponuditelj ne dostavi pojašnjenja ili dopune svoje ponude u roku koji je odredio davatelj koncesije, davatelj koncesije odbit će rješenjem takvu ponudu kao neurednu.

Davatelj koncesije ima pravo neprihvaćanja pristiglih ponuda o čemu će biti obaviješteni svi

sudionici postupka.

**12. Odluka o davanju koncesije**

Odluku o davanju koncesije, nakon što stručno povjerenstvo za koncesiju pregleda i ocjeni ponude, donosi Upravno vijeće davatelja koncesije.

Rok za donošenje odluke o davanju koncesije iznosi 60 dana, a počinje teći prvog dana poslije dana kada je istekao rok za dostavu ponude.

Odluku o davanju koncesije, s preslikom zapisnika o pregledu i ocjeni ponuda, davatelj koncesije dostavit će svakom ponuditelju bez odgode osobnom dostavom i objavit će je u Elektroničkom oglasniku javne nabave Republike Hrvatske.

**13. Sklapanje ugovora o koncesiji**

Odabrani najpovoljniji ponuditelji obvezni su sklopiti ugovor o koncesiji s davateljem koncesije.

Ugovor o koncesiji sastavlja se u pisanom obliku, a potpisuju ga ovlaštena osoba Davatelja koncesije i odabrani najpovoljniji ponuditelji.

**14. Uputa o pravnom lijeku**

Na Odluku Upravnog vijeća podnositelj ponude može uložiti prigovor Ministarstvu mora, prometa i infrastrukture, Zagreb, Prisavlje 14, u roku od 8 dana od dana primitka Odluke o dodjeli koncesije ili Odluke o poništenju.

**15. Obrasci**

*Obrazac 1. Ponudbeni list*

**P O N U D B E N I L I S T**

*(na memorandumu Ponuditelja)*

|  |  |
| --- | --- |
| Podaci o davatelju koncesije: | **Lučka uprava Ploče**, Trg kralja Tomislava 21,  20340 Ploče, OIB: 98749709951 |

|  |  |
| --- | --- |
| Predmet koncesije: | Koncesija za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti |

|  |  |  |
| --- | --- | --- |
| 1. | Naziv ponuditelja: |  |
| 2. | Adresa (poslovno sjedište): |  |
| 3. | OIB: |  |
| 4. | Broj računa (IBAN): |  |
| 5. | BIC (SWIFT) i/ili naziv poslovne banke: |  |
| 6. | Adresa za dostavu pošte: |  |
| 7. | E-pošta: |  |
| 8. | Kontakt osoba: |  |
| 9. | Tel: |  |
| 10. | Fax: |  |
| **PONUDA** | | |
| 1. | Broj ponude: |  |
| 2. | Datum ponude: |  |
| 3. | Ponuđeni iznos godišnjeg stalnog dijela naknade za koncesiju (u €): |  |
| 4. | Ponuđeni iznos promjenjivog dijela naknade za koncesiji (u postotku): |  |
| 5. | Ponuđena koncesijska naknada[[1]](#footnote-1): |  |
| 6. | Rok valjanosti ponude: | Šezdeset (60) dana od krajnjeg roka za dostavu ponuda. |

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

*Obrazac 2. Izjava o tehničkim, stručnim i organizacijskim sposobnostima za ostvarenje koncesije*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

kojom izjavljujemo da raspolažemo odgovarajućim tehničkim, stručnim i organizacijskim sposobnostima za ostvarenje koncesije, a sukladno odredbi članka 17. stavka 3. točke 2. Zakona o pomorskom dobru i morskim lukama („Narodne novine“ broj 158/03, 141/06, 38/09, 123/11 i 56/16).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ godine

*Obrazac 3. Izjava o podmirenju obveza iz ranijih koncesija*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

kojom izjavljujemo da smo do sada podmirili sve obveze iz ranijih koncesija, a sukladno odredbi članka 17. stavku 3. točke 4. Zakona o pomorskom dobru i morskim lukama („Narodne novine“ broj 158/03, 141/06, 38/09, 123/11 i 56/16).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ godine

*Obrazac 4. Izjava da nije oduzimana koncesija na pomorskom dobru*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

Kojom izjavljujemo da mi/nam do sada nije oduzimana koncesija na pomorskom dobru sukladno odredbi članka 17. stavku 3. točke 5. Zakona o pomorskom dobru i morskim lukama, a iz razloga navedenih u odredbi članka 30. Zakona o pomorskom dobru i morskim lukama („Narodne novine“ broj 158/03, 141/06, 38/09, 123/11 i 56/16).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_. godine

*Obrazac 5. Izjava da nije gospodarski korišteno pomorsko dobro bez pravne osnove ili uzrokovana šteta a da nije plaćena naknada štete*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

kojom izjavljujem/o da do sada nisam/nismo gospodarski koristio/li pomorsko dobro bez pravne osnove i/ili uzrokovao/li štetu na pomorskom dobru a da za navedeno nisam platio naknadu štete zbog stjecanja bez osnove, sukladno odredbi članka 17. stavka 5. Zakona o pomorskom dobru i morskim lukama („Narodne novine“ broj 158/03, 141/06, 38/09, 123/11 i 56/16).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_. godine

*Obrazac 6. Izjava da nije pokrenut stečajni, predstečajni, likvidacija, obustavljanje djelatnosti*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

Kojom izjavljujemo da nad ponuditeljem nije pokrenut stečajni postupak, predstečajni postupak, ne nalazi se u postupku likvidacije, odnosno nije u postupku obustavljanja poslovnih djelatnost, a sukladno odredbi članka 18. stavka 3. točke 2. Uredbe o postupku davanja koncesije na pomorskom dobru („Narodne novine“ broj 23/04, 101/04, 39/06, 125/10, 102/11, 83/12 i 10/17).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ godine

*Obrazac 7. Izjava da nije izrečena pravomoćna osuđujuća presuda*

|  |  |
| --- | --- |
| Naziv ponuditelja: |  |
| Adresa (poslovno sjedište): |  |
| OIB: |  |

Sukladno odredbama točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti

daje se sljedeća

**I Z J A V A**

Kojom izjavljujemo da ponuditelju ili osobi ovlaštenoj za zastupanje nije izrečena pravomoćna osuđujuća presuda za jedno ili više kaznenih djela iz područja gospodarskog kriminaliteta, a sukladno odredbi članka 18. stavka 3. točke 2. Uredbe o postupku davanja koncesije na pomorskom dobru („Narodne novine“ broj 23/04, 101/04, 39/06, 125/10, 102/11, 83/12 i 10/17).

|  |  |  |
| --- | --- | --- |
|  | M.P. | *Ovjerava ovlaštena osoba ponuditelja*  *(ime i prezime, potpis)* |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ godine

*Obrazac 8. Izjave o nepostojanju razloga isključenja iz postupka davanja koncesije propisanih člankom 24. Zakona o koncesijama*

Temeljem članka 24. Zakon o koncesijama (NN 69/17) i točke 5. Dokumentacije za nadmetanje u postupku davanja koncesije za opremanje i gospodarsko korištenje prostora na UT (k.č.2173/1 k.o. Ploče) u svrhu obavljanja ugostiteljskih djelatnosti), dajem

**I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ime i prezime, adresa, broj osobne iskaznice/putovnice izdane od \_\_\_\_\_\_*)

kao osoba ovlaštena za zastupanje društva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(*naziv i sjedište društva, OIB ili drugi primjenjiv broj*)

pod materijalnom i kaznenom odgovornošću, izjavljujem da niti za mene osobno, niti za društvo u kojem sam zastupnik po zakonu, ne postoje razlozi isključenja iz postupka davanja koncesije propisani člankom 24. Zakona o koncesijama („Narodne Novine“ broj: 69/17).

U \_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_ godine.

|  |  |  |
| --- | --- | --- |
|  | M.P. | Osoba ovlaštena osoba za zastupanje ponuditelja  *(ime i prezime, potpis)* |

1. Iznos ponuđene naknade za koncesiju mora biti iskazan kao jedinični zbroj u kunama ponuđenog stalnog i promjenjivog dijela naknade za koncesiju za cijelo vrijeme trajanja ugovora o koncesiji. Promjenjivi dio naknade za koncesiju izračunava se u apsolutnom iznosu prema prikazanim ukupnim prihodima od obavljanja koncesioniranih djelatnosti na području koncesije iz studije gospodarske opravdanosti. [↑](#footnote-ref-1)